सर्दियों में सेहत बनाने के लिए खजूर से बेहतर और कुछ भी नहीं है। इसको खाने से रोग प्रतिरोधक क्षमता बढ़ती है जिससे आप सर्दियों में होने वाली सर्दी-जुकाम की समस्‍या से बचें रहते हैं। इसके अलावा यह श्वास रोग में भी बहुत फायदा करता है। अगर आपको जुकाम की समस्‍या लगातार बनी रहती है तो एक गिलास दूध में 5-6 खजूर डालें, इसमें पांच दाने काली मिर्च, एक इलायची और एक चम्‍मच घी डालकर अच्छी तरह उबाल लें। अब इसे रात में सोने से पहले पीएं, सर्दी-जुकाम में आराम होगा। श्वास रोग में सोंठ के चूर्ण में खजूर मिलाकर पानी के साथ लेना हितकर होता है।